OŠ GRIGORA VITEZA

Kruge 46

ZAGREB

**OSNOVNE MJERE JAČANJA RAZINE SIGURNOSTI U ŠKOLI**

**– upute o postupanju**

S ciljem osiguravanja :

• veće sigurnosti u OŠ Grigora Viteza

• zaštite učenika i svih radnika u OŠ Grigora Viteza

• prevencije mogućih situacija povećanog rizika,

a prema Protokolu o kontroli ulaska i izlaska u školskim ustanovama ( Ministarstvo znanosti, obrazovanja i mladih, Zagreb, 02. siječnja 2025.) Škola definira mjere koje se odnose na sve osobe za vrijeme boravka u školskoj ustanovi, uključujući učenike, radnike, roditelje i druge vanjske posjetitelje te osobe koje, sukladno ugovoru, koriste prostore školskih ustanova za sportske, edukativne, poslovne ili druge svrhe (npr. škole stranih jezika, sportske udruge, umjetničke škole i sl.).

**ZAKLJUČAVANJE I NADZOR ULAZA U PROSTORE OŠ GRIGORA VITEZA**

* Na ulazu škole dežuraju tehničko osoblje i dežurni učitelj (prema tjednom rasporedu).
* Ulazna vrata škole, kao i svi ostali ulazi ili izlazi, trebaju biti zaključani tijekom cijelog radnog vremena na način da su osigurani evakuacijski izlazi.
* Učenici koji polaze program produženog boravka u školsku zgradu ulaze na glavni ulaz od 7.00 do 7.45.
* Svi ostali učenici prije nastave u školsku zgradu ulaze na glavni ulaz u 7.50.
* Učenici koji imaju nastavne sate izvan redovne nastave (izborna nastava, dopunska nastava , dodatna nastava i izvannastavne aktivnosti) u školsku zgradu ulaze u pratnji učitelja prema rasporedu sati.

U slučaju uočavanja neuobičajenog ponašanja osoba u prostorima školske ustanove, svi radnici dužni su o tome odmah obavijestiti ravnatelja ili osobu koja ga mijenja. U slučaju uočavanja protupravnog ponašanja ili ponašanja kojim se ugrožava sigurnost osoba u školskoj ustanovi, žurno će se o tome obavijestiti i policija.

**ULASCI I IZLASCI TIJEKOM ODMORA UČENIKA**

* Tijekom malog i velikog odmora učenicima nije dopušteno napuštanje školske ustanove.
* Za vrijeme svih odmora dežuraju dežurni učitelji prema tjednom zaduženju.

**ODLAZAK UČENIKA IZ ŠKOLE**

* Učenici školsku zgradu napuštaju nakon redovne nastave tj. zadnje organizirane aktivnosti.
* U školskom dvorištu nema nepotrebnog zadržavanja.
* Učenici koji imaju nastavne sate izvan redovne nastave (izborna nastava, dopunska nastava , dodatna nastava i izvannastavne aktivnosti) iz školske zgrade odlaze u pratnji učitelja.

**ULAZAK RODITELJA I DRUGIH VANJSKIH POSJETITELJA U OŠ GRIGORA VITEZA**

* Roditelji mogu ulaziti u školu samo u dogovorenom terminu uz prethodnu najavu razredniku / predmetnom učitelju / članu stručne službe / ravnatelju ili na poziv od strane školske ustanove, o čemu se obavještava radnik na ulazu u školsku ustanovu.
* Roditelji koji dolaze na informativne razgovore s razrednicima obvezni su poštovati raspored koji objavljuje školska ustanova.
* Razgovori se odvijaju u prostoru škole predviđenom za informativne razgovore.
* Radnik školske ustanove dužan je preuzeti stranku na ulazu te nakon sastanka ispratiti stranku iz školske ustanove.
* U slučaju održavanja roditeljskog sastanka, razrednik prisutne roditelje dočekuje na ulazu školske ustanove, a nakon završetka roditeljskog sastanka razrednik prati roditelje do izlaza.

Svi posjetitelji koji nisu radnici ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove.

**PREGLED OSOBA I PREDMETA UČENIKA, RODITELJA I DRUGIH POSJETITELJA U OŠ GRIGORA VITEZA**

* Prilikom ulaska prijavljujete se na porti kod dežurnog djelatnika pri čemu ste dužni pokazati osobnu iskaznicu ili drugi odgovarajući dokument sa fotografijom. Osoba koja odbije pokazati dokument ne može ući u zgradu.
* Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede:
* učenika i njihovih predmeta (odjeća, torba i dr.)
* drugih osoba koje ulaze u školsku ustanovu i njihovih predmeta (torbe i dr.).
* Sigurnosni pregled učenika i njihovih predmeta mogu provoditi i odgojno-obrazovni radnici tijekom održavanja nastave.
* Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su za to ispunjeni uvjeti za policijsko postupanje.
* Osobama koje ne dopuštaju obavljanje pregleda neće se dopustiti ulazak u školsku ustanovu.

U Zagrebu, 03. siječnja 2025. ravnateljica

 dr.sc. Vlatka Kovač